b'\n_START_ARTICLE_\nKarhusaaren kalliomaalaus\n_START_SECTION_\nKallio ja sen sijainti\n_START_PARAGRAPH_\nKarhusaari sijaitsee Konniveden etel\xc3\xa4osassa ja sen it\xc3\xa4rannalla on it\xc3\xa4\xc3\xa4n aukeava kallio. Kallion jyrkk\xc3\xa4 sein\xc3\xa4m\xc3\xa4 putoaa maakannakselle, joka sijaitsee rannan tuntumassa puiden siimeksess\xc3\xa4. Kalliojyrk\xc3\xa4nne on hieman kovera, joten se tarjoaa hieman suojaa s\xc3\xa4\xc3\xa4n haalistavaa vaikutusta vastaan. Kallio on v\xc3\xa4rilt\xc3\xa4\xc3\xa4n vaalean harmaa._NEWLINE_Karhusaari kuuluu Kymijoen vesist\xc3\xb6\xc3\xb6n ja sijaitsee hieman ylemp\xc3\xa4n\xc3\xa4 kuin Vuolenkoski. Paikka on keskisell\xc3\xa4 paikalla vesist\xc3\xb6n vesireittej\xc3\xa4 ajatellen.\n_START_SECTION_\nMaalaus\n_START_PARAGRAPH_\nMaalaus sijaitsee noin 2,5 metri\xc3\xa4 j\xc3\xa4rven pinnasta ja koostuu muutamasta kuviosta. Kallion pinta on lohjennut aivan kuvakent\xc3\xa4n keskelt\xc3\xa4, joten muutama kuvio saattoi kadota palan mukana. J\xc3\xa4ljelle on j\xc3\xa4\xc3\xa4nyt 2\xe2\x88\x923 hirviel\xc3\xa4int\xc3\xa4 esitt\xc3\xa4v\xc3\xa4\xc3\xa4, ohuilla viivoilla maalattua, kuviota. Ne ovat noin 15 senttimetri\xc3\xa4 pitki\xc3\xa4 ja sijaitsevat molemmin puolin lohkeamaa. Koko kuvakentt\xc3\xa4 mahtuu 50\xc3\x9770 senttimetrin alalle.'